section_heading: Dizajn i razvoj
paragraph_text: I.CR.42 (Idrovolante=hidroavion) i CR.42DB bile su eksperimentalne konfiguracije. Fiat je na I.CR.42 radio od 1938. a zadatak za kompletiranje projekta predan je kasnije CMASA tvornici u Marina di Pisi na obali Tirenskog mora. 1940. godine izrađen je samo prototip ovog aviona. Testiranje je započelo 1941. godine u bazi Vigna di Valle na jezeru Bracciano. Avion je mogao postići brzinu od 423 km/h, dolet je bio 950 km a visina leta smanjena je na 9.000 m. Prazan avion bio je težak 1.850 kg.